CELEX: 32007R0496
Language: sk
Date: 2007-05-04 00:00:00
Title: Nariadenie Komisie (ES) č. 496/2007 zo 4. mája 2007 , ktorým sa mení a dopĺňa nariadenie (ES) č. 600/2005, pokiaľ ide o zavedenie maximálneho limitu reziduí pre kŕmnu doplnkovú látku Salinomax 120G patriacu do skupiny kokcidiostatiká a iné liečivé látky (Text s významom pre EHP )

5.5.2007   
            
            
               SK
            
            
               Úradný vestník Európskej únie
            
            
               L 117/9
            
         
      NARIADENIE KOMISIE (ES) č. 496/2007
   zo 4. mája 2007,
   ktorým sa mení a dopĺňa nariadenie (ES) č. 600/2005, pokiaľ ide o zavedenie maximálneho limitu reziduí pre kŕmnu doplnkovú látku Salinomax 120G patriacu do skupiny kokcidiostatiká a iné liečivé látky
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 13 ods. 3,
   keďže:
   
               (1)
            
            
               Za určitých podmienok sa v súlade so smernicou Rady 70/524/EHS (2) povolilo používanie doplnkovej látky salinomycín sodný (Salinomax 120G). V nariadení Komisie (ES) č. 600/2005 (3) sa povolilo používanie tejto doplnkovej látky na výkrm kurčiat na desať rokov s tým, že povolenie je viazané na osobu zodpovednú za uvádzanie uvedenej doplnkovej látky do obehu. Uvedená doplnková látka bola zapísaná do Registra kŕmnych doplnkových látok Spoločenstva.
            
         
               (2)
            
            
               V nariadení (ES) č. 1831/2003 sa ustanovuje možnosť úpravy povolení doplnkovej látky v nadväznosti na žiadosť držiteľa povolenia a stanovisko Európskeho úradu pre bezpečnosť potravín (ďalej len „úrad“). Držiteľ povolenia doplnkovej látky salinomycín sodný (Salinomax 120G) predložil žiadosť, v ktorej sú navrhnuté zmeny podmienok povolenia zavedením maximálneho limitu reziduí (MLR) na základe hodnotenia uskutočneného úradom.
            
         
               (3)
            
            
               Vo svojom stanovisku prijatom 26. januára 2005 (4) úrad navrhol stanoviť MLR pre príslušnú účinnú látku. Môže byť potrebné preskúmať uvedený MLR na základe výsledkov budúceho hodnotenia uvedenej účinnej látky Európskou agentúrou pre lieky.
            
         
               (4)
            
            
               Nariadenie (ES) č. 600/2005 by sa preto malo zodpovedajúcim spôsobom zmeniť a doplniť.
            
         
               (5)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Príloha k nariadeniu (ES) č. 600/2005 sa nahrádza textom prílohy k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 4. mája 2007
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. EÚ L 268, 18.10.2003, s. 29. Nariadenie zmenené a doplnené nariadením Komisie (ES) č. 378/2005 (Ú. v. EÚ L 59, 5.3.2005, s. 8).
   
      (2)  Ú. v. ES L 270, 14.12.1970, s. 1. Smernica naposledy zmenená a doplnená nariadením Komisie (ES) č. 1800/2004 (Ú. v. EÚ L 317, 16.10.2004, s. 37).
   
      (3)  Ú. v. EÚ L 99, 19.4.2005, s. 5. Nariadenie zmenené a doplnené nariadením (ES) č. 2028/2006 (Ú. v. EÚ L 414, 30.12.2006, s. 26).
   
      (4)  Aktualizované stanovisko Vedeckej skupiny pre doplnkové látky a výrobky alebo látky používané v krmivách pre zvieratá k novej žiadosti Komisie v súvislosti s bezpečnosťou Bio-Cox®120G na základe salinomycínu sodného ako kŕmnej doplnkovej látky v súlade so smernicou 70/524/EHS (článok 4g). Prijaté 26. januára 2005, The EFSA Journal (2005) 170, s. 1 – 4.
   
      PRÍLOHA
      
                  Registračné číslo doplnkovej látky
               
               
                  Meno a registračné číslo osoby, ktorá zodpovedá za uvádzanie doplnkovej látky do obehu
               
               
                  Doplnková látka
                  (Obchodný názov)
               
               
                  Zloženie, chemický vzorec, opis
               
               
                  Druh alebo kategória zvieraťa
               
               
                  Maximálny vek
               
               
                  Minimálny obsah
               
               
                  Maximálny obsah
               
               
                  Iné ustanovenia
               
               
                  Koniec platnosti povolenia
               
               
                  Maximálne limity rezíduí (MLR) v príslušných potravinách živočíšneho pôvodu
               
            
                  mg účinnej látky/kg kompletného krmiva
               
            
                  Kokcidiostatiká a iné liečivé látky
               
            
                  E 766
               
               
                  Alpharma (Belgicko) BVBA
               
               
                  Salinomycín sodný 120 g/kg (Salinomax 120G)
               
               
                  
                               
                           
                           
                              
                                 Zloženie doplnkovej látky:
                              
                              Salinomycín sodný 120 g/kg
                              Lignosulfonát vápenatý: 40 g/kg
                              Síran vápenatý dihydrát do 1 000 g/kg
                           
                        
                               
                           
                           
                              
                                 Účinná látka:
                              
                              Salinomycín sodný, C 42H69O11Na,
                              Sodná soľ polyéteru monokarboxylovej kyseliny, ktorá vzniká fermentáciou Streptomyces albus (ATCC 21838/US 9401-06), č. CAS: 55 721-31-8
                              Príbuzné nečistoty:
                              
                                           
                                       
                                       
                                          < 42 mg elaiophylínu/kg salinomycínu sodného
                                       
                                    
                                           
                                       
                                       
                                          < 40 g 17-epi-20 dezoxysalinomycínu/kg salinomycínu sodného
                                       
                                    
                        
               
                  Kurčatá vo výkrme
               
               
                  —
               
               
                  50
               
               
                  70
               
               
                  Zákaz použitia najmenej jeden deň pred porážkou.
                  V návode na použitie je potrebné uviesť:
                  
                               
                           
                           
                              „Nebezpečné pre koňovité zvieratá a morky“;
                           
                        
                               
                           
                           
                              „Toto krmivo obsahuje ionofór: súbežné používanie s niektorými liečivými látkami (napr. tiamulínom) sa môže kontraindikovať“
                           
                        
               
                  22.4.2015
               
               
                  5 μg salinomycínu/kg pre všetky čerstvé tkanivá